钦定古今图书集成/明伦汇编/氏族典/第287卷 > 黄大年
## 钦定古今图书集成/明伦汇编/氏族典/第287卷 > 黄大年

按《崇安县志》：“大年，字省庸，别号览台，长平里人，宋贤
勉斋之后。嘉靖辛酉领乡荐，授湖广武冈州学正，分
闱江南，所得皆名士。调北京学正，迁大理寺司务，寻
补户部广东清吏司，浙江监兑。旋以本司郎中出知
云南楚雄府，诛除强暴，扶植士风。晋关西兵宪，奉敕
督理宁夏戎政、粮储、屯田、盐法、驿传水利，陜西行太”
仆寺卿兼按察司事，视事三月，七疏乞归。